Z A P I S N I K

1. (konstituirajuće) sjednice Vijeća Mjesnog odbora Novi Retkovec
održane 18. lipnja 2021.

	Sjednica se održava u dvorani AB, u Područnom uredu Dubrava,  Dubrava 49, s početkom u 14,30 sati.
	Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju Pročelnice Gradskog ureda za mjesnu samoupravu, sjednici predsjedava Marija Nakić, voditeljica Područnog odsjeka Donja Dubrava.
Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Novi Retkovec.
	
	Na prijedlog predsjedatelja Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva
2. Izvješće Mandatnog povjerenstva o provedenim izborima za članove Vijeća Mjesnog odbora Novi Retkovec s prijedlogom za verifikaciju mandata članovima Vijeća – donošenje zaključka
3. Polaganje prisege članova Vijeća
4. Izbor predsjednika Vijeća
5. Izbor potpredsjednika Vijeća
6. Pitanja i prijedlozi

[bookmark: Text10] Sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, predsjedati prvi izabrani član Vijeća s kandidacijske liste koja je dobila najveći broj glasova. 

NAZOČNI IZABRANI ČLANOVI VIJEĆA:
1. ELIZABETA GEGIĆ	        
2. MARIJAN GLASNOVIĆ       
3. BRUNO KREHULA                
4. MARIJA KLARIĆ	
5. ZRINKA LOVRIĆ	
6. IVANA LJUBIĆ		
8. DRAŽEN RAKITNIČAN	

NENAZOČNI:
·  IGOR VUKMIROVIĆ

OSTALI NAZOČNI:
	- Marija Nakić,  voditeljica  Područnog odsjeka Donja Dubrava
	- Nadica Boroša, stručni referent za rad tijela mjesne samouprave
	- Pavica Zelić, stručni referent za rad tijela mjesne samouprave

Predsjedava Elizabeta Gegić  kao privremeni predsjedatelj u smislu odredbe članka 50. stavka 3. Odluke o izborima članova vijeća gradskih četvrti i članova vijeća mjesnih odbora.

Predsjedatelj konstatira da je nazočno 8 izabranih članova, od ukupno 9 članova Vijeća, što znači da Vijeće može pravovaljano odlučivati, te otvara nastavak sjednice.

Ad 1. Osnivanje i izbor Mandatnog povjerenstva

Predsjedatelj predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.
	Bez rasprave – Vijeće jednoglasno, donosi

Z A K LJ U Č A K
o osnivanju i o izboru članova  Mandatnog povjerenstva


1. Osniva  se Mandatno povjerenstvo Vijeća Mjesnog odbora Stari Retkovec.
2. Zadaće Mandatnog povjerenstva su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim zakonom, Statutom Grada Zagreba i Odlukom o izboru članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.
	3. U Mandatno povjerenstvo biraju se:
	za predsjednika: Bruno Krehula;
	za članove:      1. Zrinka Lovrić i
		            2.  Marija Klarić.

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Novi Retkovec s prijedlogom za verifikaciju mandata članovima Vijeća – donošenje zaključka

Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave, Vijeće jednoglasno, donosi


ZAKLJUČAK
o verifikaciji mandata članovima Vijeća Mjesnog odbora Novi Retkovec

1. Prihvaća se izvješće Mandatnog povjerenstva o provedenim izborima  za članove  Vijeća Mjesnog odbora Novi Retkovec s prijedlogom za verifikaciju mandata članovima Vijeća. 

2.  Verificiraju se mandati sljedećim članovima Vijeća:	


1. ELIZABETA GEGIĆ	        MOŽEMO!, ZAGREB JE NAŠ, NL, ORaH, ZA GRAD
2. MARIJAN GLASNOVIĆ       „365 STRANKA RADA I SOLIDARNOSTI“
3. BRUNO KREHULA                MOŽEMO!, ZAGREB JE NAŠ, NL, ORaH, ZA GRAD
4. MARIJA KLARIĆ	                                GRUPA BIRAČA
5. ZRINKA LOVRIĆ	        MOŽEMO!, ZAGREB JE NAŠ, NL, ORaH, ZA GRAD
6. IVANA LJUBIĆ		        MOŽEMO!, ZAGREB JE NAŠ, NL, ORaH, ZA GRAD
7. DANICA PLEČKO	                                            SDP
8. DRAŽEN RAKITNIČAN	                     HDZ, HSLS, HSU
9. IGOR VUKMIROVIĆ			      DP, ZELENA LISTA

	
      3.  Ovaj će zaključak biti objavljen na oglasnoj ploči u sjedištu Mjesnog odbora.


Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća

	Predsjedatelj obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da je podnesen 1 prijedlog. 
              Prijedlog – da se za predsjednika izabere Elizabeta Gegić - podnijeli su članovi: Zrinka Lovrić, Ivana Ljubić, Danica Plečko, Marija Klarić, Bruno Krehula, i Elizabeta Gegić.
            /Prijedlog se prilaže ovom zapisniku./

             Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	
 Vijeće je sa 6 glasova ZA i 2 SUZDRŽANA glasa donijelo  

Z A K LJ U Č A K
o izboru predsjednika Vijeća Mjesnog odbora  Novi Retkovec


1. Za predsjednicu Vijeća Mjesnog odbora Novi Retkovec izabrana  je  Elizabeta Gegić

      2.  Ovaj će zaključak biti objavljen na oglasnoj ploči u sjedištu Mjesnog odbora.


	Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5.  Izbor potpredsjednika Vijeća

	Predsjednik obavještava članove Vijeća da je u skladu s čl. 16. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 

[bookmark: _GoBack]	              Prijedlog – da se za potpredsjednika izabere Danica Plečko- podnijeli su članovi: Zrinka Lovrić, Ivana Ljubić, Danica Plečko, Marija Klarić, Bruno Krehula, i Elizabeta Gegić.
 /Prijedlog se prilaže ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. predsjednik daje na glasovanje prijedlog kandidata. 
	
Vijeće je sa 6 glasova ZA i 2 SUZDRŽANA glasa donijelo  

Z A K LJ U Č A K
o izboru potpredsjednika Vijeća Mjesnog odbora Novi Retkovec

1. Za potpredsjednicu Vijeća Mjesnog odbora Novi Retkovec izabrana je Danica Plečko.

      2.  Ovaj će zaključak biti objavljen na oglasnoj ploči u sjedištu Mjesnog odbora.

            Predsjednik čestita izabranom potpredsjedniku.
            Potpredsjednik zahvaljuje članovima Vijeća.

Ad 6. Pitanja i prijedlozi

Marija Nakić, Voditeljica Područnog odsjeka Donja Dubrava, u ime ureda i u svoje osobno ime čestita izabranom predsjedniku, potpredsjedniku i ostalim članovima Vijeća te im želi uspjeh u obavljanju ove odgovorne dužnosti. Nada se da će svi članovi Vijeća, bez obzira na stranačku pripadnost, raditi i surađivati na dobrobit svih građana Donje Dubrave koji su im iskazali svoje povjerenje.
Voditeljica odsjeka izvještava prisutne da će na slijedećoj sjednici putem e-maila vijećnici dobiti akte: Poslovnik, Pravila, PMKA, Zaključak o korištenju prostora i druge potrebne akte vezane za rad Vijeća Mjesnog odbora.

Dovršeno u 15.30 sati.

KLASA:    026-02/21-02/982
URBROJ:  251-06-11-404-21-8
Zagreb, 18. lipnja 2021.               
 Predsjednica
Vijeća Mjesnog odbora
           Novi  Retkovec

            Elizabeta Gegić
